פו הדב: דם ודבש

פו הדב: דם ודבש (באנגלית: Winnie-the-Pooh: Blood and Honey) הוא מותחן-סלאשר עצמאי בריטי שבוים ונכתב על ידי רייס פרייק-ווטרפילד. הסרט מבוסס ומשמש כעיבוד אימה לספרו של אלן אלכסנדר מילן משנת 1926, "פו הדב", ועוסק בדמויותיהם של פו הדב וחזרזיר, שהפכו כעת לרוצחים צמאי דם לאחר שכריסטופר רובין עזב לקולג', ומתחילים לרדוף אחרי קבוצה של סטודנטיות. פיתוחו של הסרט החל כאשר זכויות קניינו הרוחני של הספר הפכו לרשות הציבור בארצות הברית בינואר 2022, וכתוצאה מכך חברת וולט דיסני איבדה את זכויותיה הבלעדיות על עיבוד הדמויות המתוארות בספר. עם ההכרזה על הפקתו, הסרט משך תשומת לב רחבה בשל התמה שבמרכזו, המעמידה דמות שצברה מוניטין של "אייקון ילדות אהוב" כרוצח סדרתי, ואף ספג ביקורות בשל כך. הסרט הוקרן בכמה מאות בתי קולנוע ברחבי ארצות הברית, ליום אחד בלבד, ב-15 בפברואר 2023. בישראל, עלה הסרט לאקרנים ב-16 בפברואר 2023. לפני שנים רבות, פגש והתיידד כריסטופר רובין הצעיר עם קבוצה של בעלי חיים אנתרופומורפיים – פו הדב, חזרזיר, איה, ארנב וינשוף – ביער מאה האקרים. עם זאת, כאשר החליט כריסטופר לעזוב על מנת ללמוד לימודי רפואה באוניברסיטה, הוא הפסיק לבקרם. עם בוא החורף וללא כריסטופר בסביבה שיספק להם אוכל או חברה, הקבוצה החלה לסבול מרעב קיצוני; ולילה גורלי אחד, החליט פו שעל מנת לשרוד, עליהם לאכול אחד משלהם. בסופו של דבר, החליטו פו, חזרזיר, ארנב וינשוף להרוג ולאכול את איה, דבר שגרם להם לטראומה עד כדי כך שהם פיתוח שנאה לאנושות, ובמיוחד כלפי כריסטופר על שנטש אותם. הקבוצה נשבעה לנטוש את אנושיותם ולשוב לדחפיהם הפראיים שלהם. חמש שנים לאחר מכן, שב כריסטופר ליער מאה האקרים כשהוא מלווה בארוסתו, מרי, על מנת להתאחד עם חבריו הוותיקים, אך מגלה את המקום בשממונו. למרות הפצרותיה של מרי לעזוב, מחליט כריסטופר לחקור את הסביבה, אך חזרזיר מפתיע אותו וחונק את מרי בשרשרת. מבועת, מנסה כריסטופר להימלט, אבל פו וחזרזיר אורבים לו וגוררים אותו חזרה אל היער. זמן מה לאחר מכן, קבוצה של סטודנטיות באוניברסיטה – מריה, ג'ס, אליס, זואי ולארה – שוכרות בקתה ביער מאה האקרים בהמלצתה של הפסיכולוגית של מריה, כחלק מתהליך הריפוי שלה. טינה, אחת מחברותיה הנוספות של מריה, אובדת בדרכה לבקתה, ופו רודף אחריה אל מפעל נטוש, שם הוא טוחן אותה עם קוצץ עצים. מאוחר יותר, בבית העץ שלו, פו, שמחזיק את כריסטופר בשבי, מצליף בו באכזריות עם זנבו של איה ומניח את שרידיה של מרי בפינת החדר לפני שרוחץ אותו בדמה. כשהלילה יורד, פו וחזרזיר נתקלים בבקתה. השניים אורבים ללארה ונושאים אותה לכביש, שם פו מוחץ את גולגולתה תחת גלגלי המכונית. לאחר ששמעו את המהומה, יוצאות מריה וג'ס החוצה, אך כשהן מגלות את גופתה של לארה, נסוגות לבקתה במטרה להזהיר את אליס וזואי. הבנות מותקפות על ידי פו, שמפריד ביניהן. חזרזיר נכנס, מעלף את אליס, והורג את זואי באמצעות ריסוק פניה עם פטיש. מריה וג'ס חוזות בפו וחזרזיר חוטפים את אליס ממקום מחבואן ומחליטות ללכת בעקבותיהם אל היער על מנת לחלץ אותה. בבית העץ של פו, מריה וג'ס משחררות את אליס, כריסטופר ובת ערובה נוספת בשם שרלין, שבעלה, דארל, נרצח על ידי חזרזיר. בשל רצונה לנקום לאחר שחזרזיר צילק קשות את פניה עקב ניסיונותיה לדבר איתו ועם פו, שרלין מפתה את חזרזיר, אך פו מכניע אותה וחזרזיר מכה אותה למוות. פו רודף אחר מריה וג'ס אל היער, אך אליס נשארת מאחור ונוקמת את מותן של זואי, שרלין ולארה על ידי הכנעתו, כבילתו והכאתו למוות של חזרזיר באמצעות פטישו. פו, ששמע את חזרזיר צורח, אורב לה ומשפד את אליס עם סכין לקיר דרך פיה הפעור. בהגיען לכביש, עוצרות מריה וג'ס מכונית המונעת על ידי ארבעה גברים מקומיים – לוגאן, טאקר, ג'ון וקולט – בבקשת עזרה. למרות ניסיונותיהם של הגברים להכניעו, פו הורג אותם בקלות בנפרד עד שמריה מנסה לדרוס אותו עם המכונית. פו עולה על המכונית והיא מתנגשת בעץ, מאבדת את הכרתה. עם התעוררותה, עדה מריה לעריפת ראשה של ג'ס. פו מנסה להרוג את מריה עד שכריסטופר מופיע, מוחץ את פו בין שתי המכוניות וככל הנראה הורג אותו. כריסטופר מנסה לסייע למריה, אך פו, לאחר שבקושי שרד, תופס ומחזיק אותה באיומי סכין. כריסטופר מתחנן בפני פו לחוס על חייה, ומבטיח להישאר איתו לצמיתות ביער מאה האקרים בתמורה. פו מוריד באיטיות את הסכין בהתחלה, אך אז מחליט לשבור את שתיקתו עבור מילה אחת: "עזבת", לפני שמשסף את גרונה של מריה. לאחר שראה אותה מתה בזרועותיו, כריסטופר מוכה הטראומה מבין שחברו לשעבר אבד לנצח, ונמלט מהיער בעוד פו דוקר שוב ושוב את גופתה. קרייג דייוויד דאוסט – פו הדב כריס קורדל – חזרזיר ניקולאי ליאון – כריסטופר רובין אמבר דויג-תורן – אליס מריה טיילור – מריה דניאל רונלד – זואי נטשה טוסיני – לארה מאי קלי – טינה פולה קואיז – מרי נטשה רוז מילס – ג'ס ב-26 במאי 2022, נמסר לראשונה על עיבוד לסרט אימה המבוסס על הספר "פו הדוב". הזכויות על עיבוד הדמויות למסך היו בבעלות חברת וולט דיסני מאז שנת 1966, ועל אף שדיסני עודנה שומרת על זכויות בלעדיות על תיאורי הדמויות מסרטם, "הרפתקאותיו של פו הדב" משנת 1977, תוקפן של הזכויות הבלעדיות לעיבוד הספר פקעו והועברו לרשות הציבור בינואר 2022. לאחר פקיעת זכויות היוצרים, רייס פרייק-ווטרפילד החל להפיק את הסרט, שעתיד להיות סרט ביכוריו. בשיחה עם "וראייטי", הצהיר פרייק-ווטרפילד כי עלילת הסרט מתרחשת לאחר שפו הדב וחזרזיר הופכים למטורפים רצחניים, מכיוון שכריסטופר רובין עזב אותם. הוא הצהיר: ”כריסטופר רובין התרחק מהם, ולא [נתן] להם אוכל, זה עשה את החיים של פו וחזרזיר די קשים... משום שהם נאלצו להסתדר בעצמם, הם בעצם הפכו לפראיים... הם כבר לא מאולפים: הם כמו דוב וחזיר מרושעים שרוצים להסתובב ולנסות למצוא טרף.” פרייק-ווטרפילד אף חשף כי לפני אירועי הסרט, פו וחזרזיר הרגו ואכלו את איה בעודו בחיים בשל רעבונם;[דרושה הבהרה] וכי המצבה של איה תוצג בקצרה במהלך הסרט. צילומי הסרט התקיימו באנגליה ונמשכו עשרה ימים. על הפקת וצילומי הסרט הייתה אמונה "Jagged Edge Productions", בשיתוף פעולה עם "ITN Studios", שתהיה אמונה על הפצתו. על מנת להימנע מבעיות זכויות יוצרים, פרייק-ווטרפילד הקפיד להימנע מהסממנים המוכרים של הדמויות של דיסני, שעלולות להוות עילה לתביעת זכויות יוצרים. הסרט יוקרן בכמה מאות בתי קולנוע ברחבי ארצות הברית, במשך יום אחד בלבד, ב-15 בפברואר 2023. כמו כן, לאור הסקרנות שהסרט עורר מאז שפורסם דבר הפקתו במאי 2022, לגרסה שתופץ לקולנוע נוספו מספר שוטים שלא נכללו בגרסה הקולנועית המקורית. בנוסף לארצות הברית, הסרט נרכש להפצה לקולנוע בממלכה המאוחדת, קנדה ומקסיקו, וכמה מדינות נוספות התעניינו בהקרנתו. לאחר ההכרזה על הפקת הסרט, העיתונאית קלי מקלור ("Salon") כתבה כי הסרט הוא "דוגמה מושלמת לטעות שעלולה לנבוע מיצירה שנמסרה לנחלת הכלל". היא המשיכה, וכינתה את הסרט כ"טייק מבעית" על פו הדב, וקבעה גם כי יש לסרט "את המרכיבים של קלאסיקת פולחן אפלה ומעוותת." הכתב ג'ון מנדלסון ("Collider") כינה את הסרט "סיוטי" ו"מוזר ביותר". הכתבת רותם רוסאק ("Nerdist") כתבה כי "לראות את הדוב האייקוני מעובד מחדש כמפלצת סלאשרים סיוטית מדברת אל רוח הדמיון המופלאה שמעניקה לנו השראה." הכתב ג'סטין קרטר ("Gizmodo") כתב כי ”המשיכה ל"דם ודבש" תהיה תלויה לחלוטין בשאלה האם אתה מוכן לצפות בסרט, ולא תיגעל מיד מהקונספט של דמויות ילדים שיהפכו לרוצחים או שיש להם סיפור רקע אפל וקיצוני. האינטרנט התמלא בדברים מהסוג הזה רק לפני עשור ומשהו, וזה מרגיש כאילו זה מגיע מאותו מקום.” באתר הביקורות "Rotten Tomatoes", זכה הסרט לציון רקוב של 3%, על בסיס 54 ביקורות ודירוג ממוצע של 2.2/10. באתר הביקורות המשוקללות "Metacritic", זכה הסרט לציון 16/100, על בסיס 19 ביקורות, דבר המצביע על "חוסר אהבה מוחץ". אתר "וראייטי" בחר את הסרט לאחד מהסרטים הגרועים ביותר של שנת 2023. הסרט מתואר כסרט סלאשר שמנצל דמויות פופולריות בצורה מחרידה ומדגיש את הניצול של מותגים אהובים עקב פרצות חוקיות. ערך מורחב – פו הדב: דם ודבש 2 ביוני 2022, פרייק-ווטרפילד הביע עניין בהפקת סרט המשך "יותר מטורף ומוקצן". נוסף על כך, הודיע פרייק-ווטרפילד כי הוא עתיד להפיק סרטי אימה המבוססים על במבי ועל פיטר פן. מדיה וקבצים בנושא פו הדב: דם ודבש בוויקישיתוף "פו הדב: דם ודבש", במסד הנתונים הקולנועיים IMDb (באנגלית) "פו הדב: דם ודבש", באתר AllMovie (באנגלית) "פו הדב: דם ודבש", באתר Rotten Tomatoes (באנגלית) "פו הדב: דם ודבש", באתר Metacritic (באנגלית) "פו הדב: דם ודבש", במסד הנתונים הקולנועיים KinoPoisk (ברוסית) "פו הדוב: דם ודבש" ממשיך לרצוח לנו את הילדות (בעברית) Respers France, Lisa (May 26, 2022). "'Winnie the Pooh: Blood and Honey' turns children's classic into horror". CNN. Archived from the original on May 31, 2022. Retrieved June 14, 2022. Dent, Alec. "Against the Winnie-the-Pooh Slasher Movie". thedispatch.com. Retrieved June 3, 2022. "Winnie the Pooh fans have mixed reactions to horror film starring bear as killer". The Independent. May 26, 2022. Retrieved June 14, 2022. Squires, John (November 1, 2022). ‘Winnie the Pooh: Blood and Honey’ Slashing into Theaters for One Night Only Next Year. Bloody Disgusting. Retrieved November 2, 2022 Leston, Ryan (May 26, 2022). "Winnie the Pooh: Blood and Honey Is a Nightmare Reimagining of the Beloved Bear". IGN. Archived from the original on May 31, 2022. Retrieved June 14, 2022. Yossman, K.J. (May 26, 2022). "'Winnie the Pooh: Blood and Honey' Director Teases Slasher Film Plot: 'Pooh and Piglet Go on a Rampage'". Variety. Archived from the original on May 31, 2022. Retrieved June 14, 2022. Nepa, Stephen (May 28, 2022). "Winnie The Pooh Is Out For Blood". Age of the Nerd. Retrieved June 14, 2022. Trenholm, Richard (May 27, 2022). "Winnie the Pooh Horror Movie 'Blood and Honey' Ends Badly For Eeyore, oh Bother". CNET. Archived from the original on May 26, 2022. Retrieved June 14, 2022. Wanshel, Elyse (May 26, 2022). "Slasher Film 'Winnie The Pooh: Blood And Honey' Shows Beloved Characters Gone 'Feral'". HuffPost. Archived from the original on May 26, 2022. Retrieved June 14, 2022. Ritman, Alex (November 1, 2022). iral Low-Budget Horror ‘Winnie-the-Pooh: Blood and Honey’ Getting Theatrical Release in U.S., U.K., Canada, Mexico. The Hollywood Reporter. Retrieved November 2, 2022 McClure, Kelly (May 26, 2022). ""Winnie the Pooh: Blood and Honey" takes Pooh and Piglet to the bad place". Salon. Archived from the original on May 26, 2022. Retrieved June 14, 2022. Mendelsohn, Jon (May 26, 2022). "'Winnie the Pooh: Blood and Honey' Images Are Pure Nightmare Fuel". Collider. Archived from the original on May 26, 2022. Retrieved June 14, 2022. Rusak, Rotem (May 27, 2022). "Winnie the Pooh is a Terrifying Slasher Villain in Blood and Honey". Nerdist. Archived from the original on May 26, 2022. Retrieved June 14, 2022. Carter, Justin (May 27, 2022). "Winnie the Pooh Enters the Public Domain, Immediately Becomes a Serial Killer". Gizmodo. Archived from the original on May 27, 2022. Retrieved June 14, 2022. "Winnie-the-Pooh: Blood and Honey". Rotten Tomatoes. Fandango Media. Retrieved April 3, 2023. "Winnie-the-Pooh: Blood and Honey Reviews". Metacritic. Fandom, Inc. Archived from the original on 16 February 2023. Retrieved April 3, 2023. Owen Gleiberman,Peter Debruge, Owen Gleiberman, Peter Debruge, The Worst Movies of 2023, Variety, ‏2023-12-15 (באנגלית אמריקאית) J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית) joshkorngut (June 1, 2022). "'Winnie the Pooh: Blood and Honey' Director Reveals One of Its Nastiest Kill Scenes (Exclusive Interview)". Dread Central. Retrieved June 14, 2022. Jonathan Fuge, Peter Pan: Neverland Nightmare Coming from the Makers of Winnie the Pooh: Blood and Honey, MovieWeb, ‏2022-11-02 (באנגלית אמריקאית) Jonathan Fuge, Bambi Horror Movie to Transform the Disney Character Into a Vicious Killing Machine, MovieWeb, ‏2022-11-25 (באנגלית אמריקאית)